CELEX: 32013D0016(01)
Language: bg
Date: 2013-06-21 00:00:00
Title: 2013/358/ЕС: Решение на Европейската централна банка от 21 юни 2013 година за изменение на Решение ЕЦБ/2010/29 относно емитирането на евробанкноти (ЕЦБ/2013/16)

Важна правна забележка

|

2013/358/ЕС: Решение на Европейската централна банка от 21 юни 2013 година за изменение на Решение ЕЦБ/2010/29 относно емитирането на евробанкноти (ЕЦБ/2013/16)  

Официален вестник n° L 187 , 06/07/2013 стр. 0013 - 0014

		Решение на Европейската централна банкаот 21 юни 2013 годиназа изменение на Решение ЕЦБ/2010/29 относно емитирането на евробанкноти(ЕЦБ/2013/16)(2013/358/ЕС)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Договора за функционирането на Европейския съюз, и по-специално член 128, параграф 1 от него,като взе предвид Устава на Европейската система на централните банки и на Европейската централна банка, и по-специално член 16 от него,като има предвид, че:(1) С оглед на присъединяването на Хърватия към Европейския съюз и на присъединяването на нейната национална централна банка (НЦБ), Hrvatska narodna banka, към Европейската система на централните банки на 1 юли 2013 г., Решение ЕЦБ/2013/17 от 21 юни 2013 г. относно процентното участие на националните централни банки в алгоритъма за записване на капитала на Европейската централна банка [1] предвижда разширяването на алгоритъма за записване на капитала на Европейската централна банка (наричан по-долу "капиталовия алгоритъм") и установява с действие от 1 юли 2013 г. новите тегла, определени за всяка НЦБ, в разширения капиталов алгоритъм (наричани по-долу "тегла в капиталовия алгоритъм").(2) В член 1, буква г) от Решение ЕЦБ/2010/29 от 13 декември 2010 г. относно емитирането на евробанкноти [2] е дадено определение за "алгоритъма за разпределяне на банкноти" и се препраща към приложение I към това решение, в което се уточнява алгоритъмът за разпределяне на банкноти, който се прилага от 1 януари 2011 г. Тъй като от 1 юли 2013 г. ще се прилагат нови тегла в капиталовия алгоритъм, е необходимо Решение ЕЦБ/2010/29 да бъде изменено, за да се определи алгоритъмът за разпределяне на банкноти, приложим от 1 юли 2013 г.,ПРИЕ НАСТОЯЩОТО РЕШЕНИЕ:Член 1Изменение1. Последното изречение на член 1, буква г) от Решение ЕЦБ/2010/29 се заменя със следното: "Алгоритъмът за разпределяне на банкноти, който се прилага от 1 юли 2013 г., се уточнява в приложение I към настоящото решение."2. Приложение I към Решение ЕЦБ/2010/29 се заменя с текста на приложението към настоящото решение.Член 2Влизане в силаНастоящото решение влиза в сила на 1 юли 2013 година.Съставено във Франкфурт на Майн на 21 юни 2013 година.Председател на ЕЦБMario Draghi[1] Вж. страница 15 от настоящия брой на Официален вестник.[2] ОВ L 35, 9.2.2011 г., стр. 26.--------------------------------------------------ПРИЛОЖЕНИЕАЛГОРИТЪМ ЗА РАЗПРЕДЕЛЯНЕ НА БАНКНОТИТЕ ОТ 1 ЮЛИ 2013 Г.Европейска централна банка | 8,0000 % |Nationale Bank van België/Banque Nationale de Belgique | 3,1975 % |Deutsche Bundesbank | 24,8130 % |Eesti Pank | 0,2355 % |Banc Ceannais na hÉireann/Central Bank of Ireland | 1,4695 % |Bank of Greece | 2,5770 % |Banco de España | 10,916 % |Banque de France | 18,6945 % |Banca d’Italia | 16,4760 % |Central Bank of Cyprus | 0,1765 % |Banque centrale du Luxembourg | 0,2300 % |Bank Ċentrali ta’ Malta/Central Bank of Malta | 0,0840 % |De Nederlandsche Bank | 5,2460 % |Oesterreichische Nationalbank | 2,5620 % |Banco de Portugal | 2,3325 % |Banka Slovenije | 0,4325 % |Národná banka Slovenska | 0,9100 % |Suomen Pankki | 1,6475 % |ОБЩО | 100,0000 % |--------------------------------------------------